**23.4.2020.**

**PRIRODA I DRUŠTVO** – 22.4. – Dan planeta Zemlje – pogledaj prezentaciju koju sam poslala na viber (Dan planeta Zemlje). Puno smo već o tome govorili tijekom godine. Vjerujem da se sjećate, zaštita okoliša, recikliranje, spremnici za otpad,…..U bilježnicu ćete zapisati plan ploče i nacrtati čistu i nezagađenu prirodu – drvenim bojama. Na kraju otvori poveznicu i zaigraj.

PLAN PLOČE:

**Dan planeta Zemlje**

Dan planet Zemlje obilježava se **22. travnja**. Toga se dana skreće pozornost na važnost očuvanja okoliša i prirodnih bogatstava.

* **Za one koji nisu upisali u školski dnevnik neka dopišu sljedeće (koji jesu ne moraju)**

PRAVILA!

Recikliraj!

Štedi vodu!

Štedi energiju!

Kupuj pametno!

Više hodaj!

<https://learningapps.org/watch?v=p66f42eun20>

**SAT RAZREDNIKA** – Dan Planeta Zemlje – nadoveži se na PID i pridržavaj se pravila koja ste zapisali u bilježnice ili školske dnevnike. Odnesi smeće i otpad iz kuće i razvrstaj ga u određene spremnike. Mama ili netko od ukućana sigurno nešto radi u vrtu pa ti pomozi u tome – možeš posaditi ili posijati nešto svoje i o tome se dalje brinuti.

**HRVATSKI JEZIK** – Čitanje i pisanje glasova/slova č, ć, dž, đ – otvorit ćete Č/108 i glasno i točno pročitati sve riječi koje vidite napisane na slici. Zatim ćete dati osobama imena i ispričati priču nekome od ukućana (naravno gledajući sliku). PAZI na izgovor glasova č, ć, dž, đ – to je vrlo važno. Roditelji će me u poruci izvijestiti kako ste ispričali priču. Zatim ćete u bilježnicu napisati naslov iz čitanke, staviti datum te odabrati 6 riječi sa slike i o njima napisati rečenice – PAZI na pisanje. (TO MI POSLIKATE) . Poslije se možete poigrati – valjda ste shvatili da si možete promijeniti predložak za igru – u desnom stupcu dok otvorite igru. Sretno!

<https://wordwall.net/hr/resource/136593/rije%C4%8Di-sa-%C4%8D%C4%87d%C5%BE%C4%91ijejeljnj>